Nafarroako Parlamentuko Mahaiak, 2023ko urtarrilaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ángel Ansa Echegaray jaunak aurkezturiko galdera, 2021-2025 aldirako Nafarroako Zientzia, Teknologia eta Berrikuntzarako Planari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2023ko urtarrilaren 9an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Ángel Ansa Echegaray jaunak, Legebiltzarreko Erregelamenduko 188. artikuluan eta hurrengoetan ezarritakoaren babesean, galdera hau aurkezten dio Unibertsitateko, Berrikuntzako eta Eraldaketa Digitaleko kontseilariari, idatziz erantzun dakion:

2021-2025 aldirako Nafarroako Zientzia, Teknologia eta Berrikuntzarako Planaren betetzearekin lotutako “Gardentasuna, etengabeko hobekuntza eta kontu-ematea sustatzeko konpromisoa” printzipioaren baitan, Navarra Sumak proposatuta xedatu zen I+G+b alorrean eskumenak dituen Nafarroako Gobernuko departamentuaren titularrak agerraldia eginen duela urtero Nafarroako Parlamentuan, dagokion batzordean, planaren garapenaren eta betetzearen berri emateko, eta, horretarako, dagokion txostena aurkeztuko duela, Departamentuarteko Batzordeak egina.

1.- Noiz du agerraldia egiteko asmoa, 2021ean planak izandako garapenaren eta betetzearen berri emateko?

2.- Noizko aurreikusten du izanen dugula eskura Departamentuarteko Batzordeak 2022an planak izandako garapenaren eta betetzearen berri emateko egindako txostena?

3.- Noiz du agerraldia egiteko asmoa, 2022an planak izandako garapenaren eta betetzearen berri emateko?

Iruñean, 2022ko abenduaren 27an.

Foru parlamentaria: Ángel Ansa Echegaray